recursal/SuperWikiNEXT-32B huggingface dataset:
**அஸ்வினி கல்சேகர்** (Ashwini Kalsekar) ஒரு இந்திய நடிகை ஆவார், இவர் ஏக்தா கபூரின் தொலைக்காட்சித் நாடகத் தொடரான "கசாம் சே" என்ற நிகழ்ச்சியில் "ஜிக்யாசா வாலியா" என்ற பாத்திரத்திலும்  மற்றும் "ஜானி காதர்" என்றத் தொடரில் பிரகாஷின் மனைவி வர்ஷா பாத்திரத்திலும் நடித்ததற்காக பெரிதும் அறியப்படுகிறார்.

சொந்த வாழ்க்கை
--------------

அஸ்வினி கல்சேகர் கொங்கனி தேசஸ்த் பிராமணர் குடும்பத்தின் கோயன் பரம்பரையில் 1970 ஜனவரி 22 அன்று மகாராஷ்டிர மாநிலம் மும்பையில் பிறந்துள்ளார். இவரதுஇ த்ந்தை அனில் கல்சேகர் ஒரு வங்கியில் பணி புரிந்தவர். 1991இல் அஸ்வினி தனது இளங்கலைப் பட்டப்படிப்பை மும்பையில் முடித்தார். அவர் 1991 ல் இருந்து 1994 வரை படிப்பை முடித்த பிறகு நாடகத்த்தில் நுழைந்தார். 1992 ல் இருந்து 1993 வரை நடிகை நீனா குப்தா விடம் நடிப்பு பயிற்சி மேற்கொண்டு, தனது கனவை நினைவாக்க முயன்றார். 1992 முதல் 1995 வரை "முசாமீல் வாகில்" என்ற நாடக பயிற்சியாளரிடம் இவர் பயிற்சி பெற்றார். அஸ்வினி நன்கு பயிற்சியளிக்கப்பட்ட கதக் நடனக் கலைஞர் ஆவார்.
அஷ்வினி 1998 ல் நிதிஷ் பாண்டே என்பவரைத் திருமணம் செய்து கொண்டார். 2002 ஆம் ஆண்டில் பல்வேறு அறியப்படாத காரணங்களால் இவர்கள் பிரிந்தனர். பின்னர் அவர் திரைப்படம் மற்றும் தொலைக்காட்சி நடிகரான முரளி ஷர்மாவை திருமணம் செய்துகொண்டார்.

தொழில்
------

1996 இல், அஸ்வினி மராத்தி திரைப்படமான "துலா ஜபார் லா" படத்தில் நடித்தார். தொடர்ந்து மராத்தியில் பல படங்களில் நடித்தார், அங்கு அவர் துணை கதாபாத்திரங்களில் நடித்தார்.

1990 களின் நடுப்பகுதியில் அவர் "சாந்தி" போன்ற தொடர் நிகழ்ச்சிகளுடன் தனது தொலைக்காட்சி வாழ்க்கையைத் தொடங்கினார்,

மேற்கோள்கள்
-----------

1. ↑  "Jaya is a pal: Ashwini Kalsekar - Times of India".
2. ↑  Ashwini Kalsekar:An Actress & a Trained Kathak Dancer பரணிடப்பட்டது 10 அக்டோபர் 2012 at the வந்தவழி இயந்திரம்
3. ↑  ""I would love to work with Aamir Khan" : Ashwini Kalsekar". 9 July 2012. 9 July 2012 அன்று மூலம் பரணிடப்பட்டது.
4. ↑  "The bad girl!". 13 September 2008 – www.thehindu.com வழியாக.
5. ↑  "Ashwini Kalsekar: No one remembers that I have also played positive characters - Times of India".

வெளி இணைப்புகள்
---------------

விக்கிமீடியா பொதுவகத்தில்,  
 ***Ashwini Kalsekar***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Ashwini Khalsekar
Honfi vs. Barczay, Kecskemet 1977
Black to move
சதுரங்கத்தில், **ஏமாற்றி** (*decoying*) என்பது எதிரி காயை வலையில் அகப்பட செய்யப்படும் உத்தியாகும். பொதுவாக எதிரி ராஜா அல்லது ராணியை நஞ்சான கட்டத்திற்கு தனது காயைப் பலியிடுவதன் மூலம் கட்டாயப்படுத்திச் செல்ல வைப்பதாகும்.

உதாரணம்
-------

இந்தப் படத்தில் இரண்டு தனித்த ஏமாற்றிகள் எடுத்துக்காட்டப்பட்டுள்ளன. இப்படத்தில் கருப்பு விளையாட வேண்டும். முதலில் வெள்ளை இராணியை  c4 க்கு வரச்செய்து குதிரையால் இரட்டைத் தாக்குதல் செய்தல் : **1... Rxc4! 2. Qxc4**.  a3-கட்டத்தின் ஒரே காப்பானை வீழ்த்துதல் மூலம் இரட்டைத் தாக்குதல் நடத்துதல்: **2... Qxb2!+ 3. Rxb2 Na3+ 4. Kc1**. முடிவாக சக்சுவாங் மூலம் ராஜாவை ஏமாற்றி  b2 கட்டத்திற்கு செல்ல வைத்தல்: **4... Bxb2+**. அதன் பிறகு 5.Kxb2 Nxc4+ 6.Kc3 Rxe4, அல்லது 5.Kd1 Nxc4, நகர்த்துதலின் மூலம் கருப்பு இரண்டு சிப்பாய்கள் அதிகமாகப் பெற்று ஆட்டத்தை எளிதாக வெல்ல முடியும்.

ஏமாற்றி உத்திக்கு சிறந்த உதாரணம் 1961ல் பிளட்டில் நடைபெற்ற மிகவும் பிரசிதிப்பெற்ற பெட்ரோசியன் எதிர் பாச்மான் ஆட்டம்.அவ்வாட்டத்தில் இராணி பலியிடப்பட்டது.

மேலும் பார்க்க
--------------

* சதுரங்க சொல்லாட்சி

குறிப்புகள்
-----------

1. ↑  Petrosian vs. Pachman, Bled 1961 Chessgames.com
**சமீர் மன் நசீமா மன்சில்** (*Shameer Mon Naseema Manzile*) இந்தியாவைச் சேர்ந்த ஒரு தடகள வீர்ராவார். 1983 ஆம் ஆண்டு அக்டோபர் மாதம் 20 ஆம் தேதி இவர் பிறந்தார். கேரளாவைச் சேர்ந்த இவர் 4 × 100 மீட்டர் தொடர் ஓட்டப்பந்தயத்தில் இந்தியாவின் சார்பாக பன்னாட்டுப் போட்டிகளில் இவர் பங்கேற்றுள்ளார். 

சமீர் மன்னை உள்ளடக்கிய அணி 4 × 100 மீட்டர் தொடர் ஓட்டப் பந்தயத்தில் இந்திய தேசிய சாதனையை படைத்துள்ளது என்பது குறிப்பிடத்தக்கதாகும். 2010 ஆம் ஆண்டு புதுதில்லியில் நடைபெற்ற 19 ஆவது பொதுநலவாய விளையாட்டுப் போட்டிகளில் இந்தியாவின் சார்பாக பங்கேற்ற 4 x 100 மீட்டர் தொடரோட்ட அணி வெண்கலப் பதக்கம் வென்றது. இந்த அணியில் சமீரும் ஓர் உறுப்பினராக இருந்தார். இறுதிப் போட்டியில் வெற்றி பெற்ற இந்திய அணி இப்போட்டியில் தேசிய சாதனையையும் படைத்தது. 

2010 ஆம் ஆண்டு நடைபெற்ற ஆசிய விளையாட்டுப் போட்டிகளில் 4 × 100 மீட்டர் தொடரோட்டப் போட்டியில் இந்திய அணி நான்காவது இடத்தை பிடித்தது. சமீர் இந்த அணியில் மூன்றாவது ஓட்டக்கார்ராக ஓடினார்.  ஆனால் ஊக்க மருந்து சோதனையில் இவரது அணியில் இடம்பெற்றிருந்த சத்யா தோல்வியுற்ற காரணத்தால் அணியின் முடிவு இரத்து செய்யப்பட்டது.

மேற்கோள்கள்
-----------

1. ↑  "Surprises at the track". *தி நியூ இந்தியன் எக்சுபிரசு*. 24 October 2010.. பார்த்த நாள்: 6 October 2016.
2. ↑  "Asian Games: India record their best-ever performance in Asian Games". *Times of India*. 26 November 2010.. பார்த்த நாள்: 7 October 2016.
3. ↑  "Suresh Sathya suspended for two years". *தி இந்து*. 19 March 2011.. பார்த்த நாள்: 6 October 2016.

புற இணைப்புகள்
--------------

* Shameer Mon Naseema Manzile பரணிடப்பட்டது 2017-02-15 at the வந்தவழி இயந்திரம் at the IAAF
**தொடே மோங்கே** என்பவர் தங்க நாடோடி கூட்டத்தின் ஒரு கான் ஆவார். இவர் 1280 முதல் 1287 வரை ஆட்சி புரிந்தார்.

சுயசரிதை
--------

தொடே மோங்கே, தோகோகனின் மகன் ஆவார். படு கானின் கொள்ளுப்பேரன் மற்றும் மெங்கு-தைமூரின் தம்பி ஆவார். இவருக்கு கடவுள் பக்தி அதிகமாக இருந்தது. 1283 ஆம் ஆண்டு இஸ்லாம் மதத்திற்கு மாறினார். மத நம்பிக்கை ஆழமாக இருந்த காரணத்தினால் தனது ஆட்சிப் பகுதிகளை விரிவாக்கம் செய்வதில் இவர் ஆக்ரோசமானவராக இருக்கவில்லை. எனினும் பொது எதிரியான ஈல்கானரசுக்கு எதிராக எகிப்தின் மம்லுக் சுல்தானகத்துடன் நல்ல தொடர்பில் இருந்தார். ரஷித் அல்-தின்னின் கூற்றுப்படி குப்லாய் கானுடன் நல்ல உறவு முறையை பின்பற்ற ஆர்வமாக இருந்தார். குப்லாயின் மகன் நோமோகனை யுவான் அரசவைக்கு விடுவித்து அனுப்பினார். இவரது ஆட்சி காலத்தில் தங்க நாடோடிக் கூட்டத்தில் நோகை கானின் செல்வாக்கு பெருமளவுக்கு அதிகரித்தது. இவர் 1284/85 ஆம் ஆண்டில் ஹங்கேரிக்கு எதிராக இரண்டாவது தாக்குதலை நடத்தினார். எனினும் அத்தாக்குதல் கடும் தோல்வியை இவரது ராணுவத்திற்கு தந்தது. 1287 ஆம் ஆண்டு தனது உறவினர் தொலே புகாவிற்கு அரியணை கிடைப்பதற்காக தனது பதவியிலிருந்து இவர் விலகினார்.

உசாத்துணை
---------

1. ↑  Martin, Janet, *Medieval Russia, 980-1584*, p. 171.
2. ↑  வார்ப்புரு:MLCC

மேலும் படிக்க
-------------

* David Morgan, *The Mongols*
Military unitவார்ப்புரு:SHORTDESC:Military unit
**இரசக்கார்** (அரபு மொழி: رضا کار‎,உருது: رضاکار, பொருள்: "தன்னார்வலர்"; வங்காள மொழி: রাজাকার)  கிழக்குப் பாக்கித்தானில்,(தற்போதைய வங்காள தேசம்), பாக்கித்தான் இராணுவத்தால் 1971இல் வங்காளதேச விடுதலைப் போரின் போது ஒருங்கிணைக்கப்பட்ட கிழக்குப் பாக்கித்தானின் துணைப்படை அமைப்பாகும். இது முதன்மையாக தானாக உருவான முக்தி வாகினிக்கு எதிராக எழுப்பப்பட்டது. இதன் உறுப்பினர்களாக பாகித்தானை ஆதரிக்கும் வங்காளிகள், கிழக்கு பாகித்தானிய பீகாரிகள் இருந்தனர். இவர்களுடன் ஜமாத்தே இஸ்லாமியின் அல் பதர், பாக்கிஸ்தான் முஸ்லீம் லீக், நாட்டு இஸ்லாமிய கட்சிகளின் அல் ஷம்ஸ் மூவரும் இணைந்து வங்காளதேச மக்களுக்கு எதிராக நடத்தப்பட்ட இனப்படுகொலை மற்றும் போர்க்குற்றங்கள் காரணமாக இவற்றின் மீது நீதிமன்ற நடவடிக்கைகள் இன்னும் நடந்து கொண்டிருக்கின்றன. இதனால் தற்கால வங்காள தேசத்தில் இந்தச் சொல் அவமதிக்கும் சொல்லாக (நாட்டைக் காட்டிக் கொடுப்பவர் என்ற பொருளில்) பயன்படுத்தப்படுகின்றது.

உருவாக்கம்
----------

கிழக்குப் பாக்கித்தான் இரசக்கார்கள் அவசரச் சட்டத்தை 2 ஆகத்து 1971இல் கிழக்கு பாக்கித்தான் ஆளுநர் லெப்.ஜெனரல் டிக்கா கான் வெளியிட்டார். இந்த சட்டம் மாகாண அரசால் தன்னார்வல துணைப்படையை உருவாக்கிக் கொள்ளவும் பயிற்சி அளிக்கவும் வழி வகுத்தது. வங்காள தேச விடுதலைக்காகப் போராடிய மக்கள் புரட்சியை அடக்கிட அரசுப் படைகளுக்குத் துணையாக இப்படை எழுப்பப் பட்டது. பாக்கித்தானிற்கு ஆதரவளித்த நூருல் அமின், குலாம் ஆசாம், குவாஜா கைருதின் போன்ற தலைவர்கள் அடங்கிய *அமைதிக் கமிட்டி* இவர்களை ஆளெடுப்பு செய்ததாகக் கூறப்படுகின்றது. ஜமாத்-இ-இசுலாமி அமைப்பிலிருந்து 96 பேர் முதலில் சேர்ந்தனர். இவர்களுக்கு குல்னாவில் ஷாஜகான் அலி சாலையில் இருந்த அன்சார் கேம்ப்பில் இராணுவப் பயிற்சி அளிக்கப்பட்டது.

வங்காளதேச[ விடுதலைக்கு முந்தைய இனப்படுகொலையின் போது பாக்கித்தானியப் படைகளும் ஆதரவான குடிப்படைகளும் (இரசக்கார்) 300,000 முதல் 3,000,000 பேர் வரை கொன்றதாக மதிப்பிடப்படுகின்றது. தவிரவும் 200,000–400,000 வங்காளப் பெண்கள் திட்டமிடப்பட்ட இனவழிப்பு வன்கலவியில் வன்கலவி செய்யப்பட்டனர்.

மேற்கோள்கள்
-----------

1. ↑  "The East Pakistan Razakars Ordinance, 1971, An Ordinance" (PDF). *The Dacca Gazette Extraordinary*. 2 August 1971. 4 October 2013 அன்று மூலம் (PDF) பரணிடப்பட்டது. 10 February 2013 அன்று பார்க்கப்பட்டது – International Crimes Strategy Forum வழியாக.
2. ↑  *The Wall Street Journal*, 27 July 1971; quoted in the book *Muldhara 71* by Moidul Hasan
3. ↑  "Razakar was launched with 96 Jamaat men". *The Daily Star*. 31 October 2012. .
4. ↑  "Bangladesh war: The article that changed history". *BBC News*. 25 March 2010. .
5. ↑  Sharlach, Lisa (2000). "Rape as Genocide: Bangladesh, the Former Yugoslavia, and Rwanda". *New Political Science* **22** (1): 92–93. doi:10.1080/713687893.
6. ↑  Sajjad, Tazreena (2012). "The Post-Genocidal Period and its Impact on Women". in Totten, Samuel. *Plight and Fate of Women During and Following Genocide*. Transaction. பக். 225. பன்னாட்டுத் தரப்புத்தக எண்:978-1-4128-4759-9.
7. ↑  White, Matthew, *Death Tolls for the Major Wars and Atrocities of the Twentieth Century*
**தொட்டலகொண்டா பௌத்த வளாகம்** (**Thotlakonda Buddhist Complex**) (தெலுங்கு: తొట్లకొండ బౌద్ధ సముదాయం), இந்தியாவின் ஆந்திரப் பிரதேச மாநிலத்தின், விசாகப்பட்டினம் நகரத்திலிருந்து 15 கிமீ தொலைவில், பீமுனிப்பட்டினம் எனும் கிராமத்தின் சிறு மலைக்குன்றில் உள்ளது. தெலுங்கு மொழியில் தொட்டலகொண்டா என்பதற்கு *பாறையில் குடைந்த கிணறு* எனப்பொருளாகும். 

கலிங்க நாட்டில் புகழ்பெற்றிருந்த பௌத்த தலமான தொட்டலகொண்டாவின் கடற்கரை பட்டினமான கலிங்கப்பட்டினத்திலிருந்து, கிமு மூன்றாம் நூற்றாண்டில், பௌத்த சமயம் இலங்கை மற்றும் தென்கிழக்காசிய நாடுகளுக்கு பரவியது. 

ஆந்திர மாநில அரசு 1988 - 1993களில் இவ்விடத்தில் அகழாய்வு செய்கையில், இரண்டாயிரம் ஆண்டுகளுக்கு முந்தைய ஈனயான பௌத்த வளாகம் விகாரையுடன் கூடிய தூபிகள் கண்டெடுக்கப்பட்டது. இப்பௌத்த தொல்லியல் களத்தின் தெற்கில் பிக்குகள் மழை நீரைச் சேரிக்கும் வகையில், பாறையைக் குடைந்து கிணற்றை வெட்டியுள்ளனர். 

அகழாய்வில் பிராமி எழுத்தில் எழுதப்பட்ட 12 கல்வெட்டுக்கள் கிடைத்தது. இக்கல்வெட்டுக் குறிப்புகள் மூலம் இம்மலையை முன்னர் *சேனகிரி* என்று அழைக்கப்பட்டுள்ளது. கிமு இரண்டாம் நூற்றாண்டு முதல் கிபி இரண்டாம் நூற்றாண்டு முடிய தொட்டலகொண்டா பௌத்த வளாகம் நன்கு செயல்பட்டுள்ளது. 

தொட்டலகொண்டா அருகே பவிகொண்டா எனும் பௌத்த தொல்லியல் களம் உள்ளது.

தொட்டலகொண்டா பௌத்த நினைவுச் சின்னங்கள்
--------------------------------------

* பெரிய தூபிபெரிய தூபி
* பாறைக் கிணறுபாறைக் கிணறு
* 
* 
* தொட்டலகொண்டா விகாரை வளாகம்தொட்டலகொண்டா விகாரை வளாகம்
* 

தொட்டலகொண்டா பௌத்த வளாகத்தின் அகலப்பரப்புக் காட்சி

இதனையும் காணக
-------------

* பௌத்த தொல்லியற்களங்கள்
* பௌத்த யாத்திரைத் தலங்கள்

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Thotlakonda***   
என்பதின் ஊடகங்கள் உள்ளன. 

* Travel Article on Thotlakonda.
* பரணிடப்பட்டது 2017-06-26 at the வந்தவழி இயந்திரம்
* தொட்டலகொண்டா - காணொளி
* Placing a 2,000 year old Haramika on a maha stupa
* Thotlakonda Top # 15 Facts

  

**Lua பிழை: Module:Navbar:58: Invalid title பௌத்த யாத்திரைத் தலங்கள்
.**
2018, ஏப்ரல் மாதத் துவக்கத்தில் இந்திய உச்ச நீதிமன்றம்,வன்கொடுமைத் தடுப்புச் சட்டத்தில் கைது செய்யப்பட்ட நபர்கள் முன்பிணைக்கு விண்ணப்பிக்கலாம் என தீர்ப்பளித்தது. இந்தத் தீர்ப்பிற்கு எதிராக ஆயிரக்கணக்கான பட்டியல் சாதியினரும் பட்டியல் பழங்குடியினரும்இந்தியா முழுவதும் போராட்டத்தில் ஈடுபட்டனர். தொடர்ச்சியாக நடைபெற்ற வன்முறைகளினால் 10 பேர் இறந்தனர், நூற்றுக்கணக்கானோர் புண்பட்டனர்..

பின்னணி
-------

வன்கொடுமைத் தடுப்புச் சட்டம், 1989 இல் கொண்டுவரப்பட்ட சட்டமானது பட்டியல் சாதியினரும் பட்டியல் பழங்குடியினரை பாதுகாக்கின்றது. இந்தச் சட்டத்தின்படி குற்றம்சாட்டப்பட்ட நபர்களுக்கு முன்பிணை ஆணை வழங்க அனுமதிக்கவில்லை. தங்களிடம் அளிக்கப்பட்ட புகாரின் அடிப்படையில் குற்றம்சாட்டப்பட்ட நபரைக் கைது செய்து அவரின் மீது முதல் தகவல் அறிக்கை பதிவு செய்வது கட்டாயமாகும்.தேசிய ஆவணக் குற்றப் பதிவகத்தின் அறிக்கை 2016 இன் படி எஸ். சி சாதியினருக்கு எதிராக பதியப்பட்ட வழக்குகளில் 25.7% குற்றவாளிகள் எனவும், 20.8% எஸ். டி சாதியினருக்கு எதிராக 20.8% பதியப்பட்ட வழக்குகளில் குற்றவாளிகள் எனவும் தீர்ப்பு வந்தது. மார்ச் 20, 2018 இல் இந்திய உச்ச நீதிமன்றத்தில் நடந்த ஒரு வழக்கில் குற்றம் சாட்டப்பட்டவருக்கு நீதிமன்றம் முன்பிணை வழங்கினால் முன் அனுமதி வாங்கிய பிறகே குற்றம் சாட்டப்பட்டவரை கைது செய்ய வேண்டும் என நீதிமன்றம் தீர்ப்பளித்தது. இந்தத் தீர்ப்பிற்கு எதிராக இந்திய அரசின் சார்பாக இந்திய அரசுத் தலைமை வழக்குரைஞர் மறு ஆய்வு மனு தாக்கல் செய்தார்.

சான்றுகள்
---------

1. 1 2  "SC refuses to stay its order on SC/ST Act; to hear matter" (in en-US). *dna*. 3 April 2018. .
2. ↑  "Violence during Bharat Bandh: 100 arrested in Haryana". *The Indian Express*. 4 April 2018.. பார்த்த நாள்: 5 April 2018.
3. ↑  "India's Lower-Caste Dalits Lead Nationwide Protests Against Court Judgment". *The New York Times*. REUTERS. April 2, 2018.. பார்த்த நாள்: 7 April 2018.
4. ↑  "Anger in India as Lowest Caste Protests Supreme Court Order". *The New York Times*. THE ASSOCIATED PRESS. April 2, 2018.. பார்த்த நாள்: 7 April 2018.
5. ↑  "Eight dead in massive India caste protests". *BBC*. 2 April 2018.. பார்த்த நாள்: 7 April 2018.
6. 1 2  "Dalit fury and what led up to it". *The Times of India*. .
7. ↑  Johari, Aarefa. "Supreme Court says SC/ST Atrocities Act is misused. So what explains the low conviction rates?" (in en-US). *Scroll.in*. .
8. ↑  "SC/ST Act: Centre files review petition, says data shows weak execution of law, not its misuse" (in en). *Hindustan Times*. 2 April 2018. .
ரங்கூன் (Rangoon)என்பது 2017 இல் வெளிவந்த அதிரடித் திரைப்படம் ஆகும். இதனை ராஜ்குமார் பெரியசாமி இயக்கியுள்ளார். இப்படத்தை இயக்குனர் ஏ. ஆர். முருகதாஸ் தயாரித்தார்.கௌதம் கார்த்திக் (நடிகர்), சானா மக்புல் ஆகியோர் இப்படத்தில் முக்கிய கதாபாத்திரத்தில் நடித்தார்கள். இதே பெயரில் இந்தியில் மொழிமாற்றம் செய்யப்பட்டது.

கதைச்சுருக்கம்
--------------

சிறு வயதில் தொலைத்த வாழ்க்கையை வாழ வெங்கட்(கௌதம் கார்த்திக் (நடிகர்))டின் குடும்பம் ரங்கூனிலிருந்து சென்னை வருகிறது. தந்தை இறந்த பின் வெங்கட் தனது தாயார்(ஸ்ரீபிரியா) மற்றும் அவனது சகோதரி(உபாசனா) வை கவனித்டு வருகிறார். நண்பனான குமாருடன் (சித்திக்) சேர்ந்து சட்டவிரோதமாக தங்கத்தை கடத்தும் குண்சீலனுடன் பணிபுரிகின்றனர். வெங்கட் சீக்கிரமாகவே குணசீலனின் நம்பிக்கைக்கு பாத்திரமாகின்றான். மேலும் நடாஷாவுடன் காதலில் விழுகிறான் வெங்கட் இதற்கிடையில் அதிகாரி சயத் இந்தக் கடத்தலை தடுத்து குணசீலனையும் அவனது கூட்டத்தையும் கைது செய்ய முயல்கிறார். குணசீலன் தான் கடைசியாக ஒரு பெரிய கடத்தலை செய்ய எண்ணி அதன் பொறுப்பை வெங்கட்டிடம் ஒப்படைக்கிறான். இதற்கிடையில் அந்தத் தங்கம் வெங்கட்டிடமிருந்து பறிக்கப்படுகிறது. தங்கத்தை பறித்தவர் யார்? தங்கம் மீட்கப்பட்டதா? குணசீலனும் அவனது ஆட்களும் கைது செய்யப்பட்டனரா? என்பதும் மீதிக் கதையாகும்.

நடிகர்கள்
---------

கௌதம் கார்த்திக் -வெங்கட்  

சானா மக்புல் - நடாசா  

டேனியல் ஆன்னி போப் - சசி  

சித்திக் - குணசீலன்  

ஆனந்த் - சயத் நியாசுதின்  

ஸ்ரீ குமார் - கேசவன்

தயாரிப்பு
---------

2004 இல் ஏ. ஆர். முருகதாஸ் தன்னுடைய உதவியாளர் ராஜ்குமார் பெரியசாமி என்பவரைக் கொண்டு முதலில் ரங்கூன் படத்தை எடுக்க திட்டமிட்டுள்ளார். அதே போல ஜி. வி. பிரகாஷ் குமார்க்கு பதிலாக அறிமுக இசையமையார் விக்ரம் இப்படத்தின் உள்ளே வந்தார். அனிஷ் தருண் ஒளிப்பதிவை மேற்கொண்டுள்ளார். இப்படத்தின் படபிடிப்பு மியான்மர் மற்றும் சென்னையில் படமாக்கப்பட்டது.

ஒலித்தொகுப்பு
-------------

5 பாடல்கள் கொண்ட இப்படத்தின் இசை விஷால் சந்திரசேகர்.


|  |  |  |  |  |
| --- | --- | --- | --- | --- |
| # | பாடல் | பாடியோர் | நீளம் |  |
| 1. | "யாத்ரீகா"   | நவீன் ஐய்யர் | 4:08 |
| 2. | "என்னை மறக்கிறேனே"   | கவிதா தாமஸ் | 2:53 |
| 3. | "நீ இல்லா ஆகாயம்"   | யாஸின் நசிர் | 3:59 |
| 4. | "ஏ ஜஜ்ஜபோர்"   | கிராவன் | 2:38 |
| 5. | "தொட்டில் மடியில்"   | சின்மயி | 1:30 |
| **மொத்த நீளம்:** | **15:08** |  |

ஆதாரங்கள்
---------

1. ↑  "Rangoon First Look ". The Times of India. 2014-11-20 அன்று பார்க்கப்பட்டது.
2. ↑  "The Gautham Karthik starrer Rangoon will introduce a new composer, Vikram RH".
3. ↑  "Anirudh – Gautham Karthik together". Behindwoods. 2014-11-20 அன்று பார்க்கப்பட்டது.
4. ↑  "'Rangoon' first look: A lungi-clad Gautham Karthik stares you down from the first poster of the Rajkumar Periasamy film ". CNN IBN. 2014-11-20 அன்று மூலம் பரணிடப்பட்டது. 2014-11-20 அன்று பார்க்கப்பட்டது.
5. ↑  "Rangoon – a hard- hitting crime thriller" (in en). *www.deccanchronicle.com/*. 22 May 2017. .

வெளி இணைப்புகள்
---------------

* இணையதள திரைப்பட தரவுத்தளத்தில் *ரங்கூன் (2017 திரைப்படம்)*
**ரசல்-ஐன்ஸ்டைன் கொள்கை விளக்க அறிக்கை** (*Russell–Einstein Manifesto*) என்பது அமெரிக்காவுக்கும் சோவியத் ஒன்றியத்துக்கும் இடையே பனிப்போர் நிலவி வந்த காலகட்டத்தில், 1955 சூலை 5-ம் தேதி, அணு ஆயுதங்களால் ஏற்படக்கூடிய விபத்துக்களை உலக மக்களுக்கு தெரிவிக்கும் வகையில் பெர்ட்ரண்டு ரசல் வெளியிட்ட அறிக்கையாகும். இவ்வறிக்கையை எழுதித் தயாரித்தது ரசல் என்றாலும் அவ்வறிக்கையின் முக்கிய அம்சங்கள் பெரும்பாலானவை ஐன்ஸ்டைனின் பரிந்துரைகளே..

1957-ம் ஆண்டு கனடாவில் முதன் முதலாக புக்வாஷ் மாநாடு நடைபெற்ற இடம் - *சிந்தனையாளர்களின் தங்கும் விடுதி*
ஐன்ஸ்டைன் இறந்த சில நாட்களில் இந்த கொள்கை விளக்க அறிக்கையை அவர் கையெழுத்திட்டு வெளியிட்டார். ரசல், ஐன்ஸ்டைன் உட்பட அறிவியல் மற்றும் அரசியல் துறைகளைச் சேர்ந்த 11 பிரபலங்களும் இவ்வறிக்கையில் கையெழுத்திட்டனர்.

இந்த அறிக்கை வெளியிடப்பட்ட பிறகு தான் அறிவியல் மற்றும் உலக விவகாரங்களுக்கான முதல் மாநாடு கனடாவில் நடைபெற்றது. அணு ஆயுதங்கள் உலகில் மாந்தர்களின் எதிர்காலத்தையே அழித்து விடக்கூடும் என அச்சம் தெரிவிக்கும் இவ்வறிக்கையில், பிரச்சினைகளுக்கு பேச்சுவார்த்தைகளின் மூலம் சுமூகமான தீர்வு காணப்பட வேண்டும் என உலகத் தலைவர்களிடம் வேண்டுகோள் விடுக்கப்பட்டுள்ளது.

மேற்கோள்கள்
-----------

1. ↑  "ஐன்ஸ்டைன் பரிந்துரைகள்". 2005-05-25 அன்று மூலம் பரணிடப்பட்டது. 2012-11-03 அன்று பார்க்கப்பட்டது.
2. ↑  "புக்வாஷ் மாநாடு". 2000-08-16 அன்று மூலம் பரணிடப்பட்டது. 2012-11-03 அன்று பார்க்கப்பட்டது.
**தாக்க காரணி** (*Impact factor*) என்பது அறிவியல் மற்றும் சமூக அறிவியல் சார்ந்த ஆய்வுக் கட்டுரைகள் வெளியாகும் ஆய்விதழ்களில் பதிப்பு சார்ந்த மதிப்பீடாகும். இது பல்வேறு துறை சார்ந்த ஆய்விதழ்களின் முக்கியத்துவத்தை அறிந்துகொள்ளவும் அதை மதிப்பிடவும் பயன்படுகிறது. யூச்சீன் கார்ஃபீல்டூ (Eugene Garfield) என்பவர் இதை உருவாக்கினார். இவர் **அறிவியல் தகவல் நிறுவனம்** (Institute for Scientific information) என்ற நிறுவனத்தை நிறுவியவர் ஆவார். இது இன்று, தாம்சன் ராய்ட்டர்சு (Thomson Reuters) என்னும் குழுமத்தின் பங்காக இருந்துவருகிறது. தாக்கக் காரணியை ஆண்டுதோறும் தாம்சன் ராய்ட்டர்சு ஆய்விதழ் மேற்கோள் அறிக்கையில் இணையும் ஆய்விதழ்களுக்குக் கணக்கிடுகின்றனர்.

ஒரு குறிப்பிட்ட ஆண்டுக்கு முந்தைய இரு ஆண்டுகளில் ஒரு ஆய்விதழில் வெளியான ஆய்வுக் கட்டுரைகள் ஒவ்வொன்றும் சராசரியாக எவ்வளவு முறை (பிறஆய்வுக் கட்டுரைகளில்) மேற்கோள் காட்டப்பட்டுள்ளன என்பதே அந்த இதழின் அவ்வாண்டுக்கான தாக்க காரணியாகக் கொள்ளப்படும். 
எடுத்துக்காட்டாக, 
ஓர் அறிவியல் இதழில், 2020-ல் n1 கட்டுரைகளும், 2021-ல் n2 கட்டுரைகளும் வெளியாகியிருந்து, அந்த n1 கட்டுரைகளில் ஏதேனும் ஒருசிலவாவது k​​​1 தடவையும், n2 கட்டுரைகளில் ஏதேனும் ஒருசிலவாவது k2 தடவையும் மற்ற ஆய்வாளர்களால் மேற்கோள்களாகக் காட்டப்பட்டுள்ளன என்று வைத்துக் கொண்டால், 

2022-இல், தாக்கக் காரணி = (k1 + k2)/(n1 + n2)

என்று கணிக்கப்படும்.

மேற்கோள்கள்
-----------

*
**ரசலின் தேனீர் கேத்தல்** (Russell's teapot) இறைமறுப்புக் கொள்கையை விளக்கும் ஒர் உவமை ஆகும். இந்த உவமை பெர்ட்ரண் ரசலால் முதலில் எடுத்தாளப்பட்டது. இந்த உவமை கடவுள் உள்ளாரென நிரூபிக்கும் நிர்ப்பந்தம் நம்பிக்கையாளரிடமே உள்ளது என்பதை விளக்க உதவுகிறது. அந்த உவமை பின்வருமாறு:

கோள்களைப் போல சூரியனைச் ஒரு தேனீர் கேத்தல் சுற்றுகின்றது, அதுவும் மிகச் சிறிய அல்லது மாயமான கேத்தல், உயர் ஆற்றல் மிக்க தொலைநோக்கிகளால் பார்க்க முடியாத ஒரு தேனீர் கேத்தல் இவ்வாறு சுற்றுகின்றது என்று ஒருவர் கூறிகிறார். இந்த கூற்றை பிழையென நிரூபிக்க முடியாது, அதனால் இந்த கூற்று சரியென அவர் வாதிடுகிறார். இதுதான் உவமை. அதாவது மேற்கூறியபடி இல்லை என்று நிரூபிக்க முடியாத ஒரு கேத்தல் வானில் சுற்றுகின்றது என்று வாதிடுவது முட்டாள்தனம். இதற்கான சாத்தியக்கூறு மிகக்குறைவு. எனவே ஆதாரபூர்வமாக நிரூபிக்க வேண்டிய கடமை கேத்தல் வானில் சுற்றுகின்றது என்று வாதிடுபவைரையே சாரும். மனித கருவிகளுக்கு அப்பாற்பட்டதாக இறை ஒன்று உள்ளது என்று எவராவது வாதிடுவார்களாயின், அது இருக்கிறதென்று நிரூபிப்பது அவர்களது கடமை என்பது இந்த உவமையின் நீட்சி ஆகும்.

இவற்றையும் பாக்க
----------------

* காணமுடியாத இளஞ்சிவப்புக் கொம்புக்குதிரை
* பறக்கும் இடியாப்ப அரக்கன்

மேற்கோள்கள்
-----------

1. ↑  

|  |  |  |
| --- | --- | --- |
| "| If I were to suggest that between the Earth and Mars there is a china teapot revolving about the sun in an elliptical orbit, nobody would be able to disprove my assertion provided I were careful to add that the teapot is too small to be revealed even by our most powerful telescopes. But if I were to go on to say that, since my assertion cannot be disproved, it is an intolerable presumption on the part of human reason to doubt it, I should rightly be thought to be talking nonsense. If, however, the existence of such a teapot were affirmed in ancient books, taught as the sacred truth every Sunday, and instilled into the minds of children at school, hesitation to believe in its existence would become a mark of eccentricity and entitle the doubter to the attentions of the psychiatrist in an enlightened age or of the Inquisitor in an earlier time. | "|

 - பெர்ட்ரண்ட் ரஸ்சல்

வெளி இணைப்புகள்
---------------
**அம்ரோலி** *(Amroli)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகராட்சி நகரம் ஆகும்.

புவியியல் அமைப்பு
-----------------

21.239942° வடக்கு 72.856522° கிழக்கு என்ற அடையாள ஆள்கூறுகளில் அம்ரோலி நகராட்சி பரவியுள்ளது. மேலும், கடல் மட்டத்தில் இருந்து 12 மீட்டர் (66 அடி) உயரத்தில் இந்நகரம் அமைந்துள்ளது .

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 32,457 ஆகும். இம்மக்கள் தொகையில் 62 விழுக்காடு நபர்கள் ஆண்கள் மற்றும் 38 விழுக்காடு நபர்கள் பெண்கள் ஆவர். அண் நகரின் படிப்பறிவு சதவீதம் 74% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 81% மற்றும் பெண்களின் படிப்பறிவு சதவீதம் 63% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

போக்குவரத்து
------------

* சாலை வழி: சூரத்திலிருந்து 9 கி.மீ தொலைவிலும் உதானாவிலிருந்து 13 கி.மீ தொலைவிலும் அம்ரோலி உள்ளது.
* வான் வழி:சூரத் விமான நிலையம் அம்ரோலியிலிருந்து 19 கி.மீ தொலைவில் உள்ளது.

மேற்கோள்கள்
-----------

1. ↑  Falling Rain Genomics, Inc - Amroli
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
இந்தியாவில் **வரதட்சணை** வாங்குவது மற்றும் கொடுப்பது 1961லிருந்து தடைசெய்யப்பட்டுள்ளது. வரதட்சணை தடைச்சட்டத்தின்படி ஒரு குற்றமாகும். வரதட்சணை தடைச்சட்டம் (1961) இதைத்தொடர்ந்து இச்சட்டம் மணப்பெண்கள் எளிதில் மாமனார் வீட்டில் குறைகளை களைய பெண்களூக்கு சாதகமாக மாற்றப்பட்டன. இதைத்தொடர்ந்து ஆண் உரிமைக்கழகம் பெண்கள் இதைத் தவறுதலாக பயன்படுதுவதாக எதிர்ப்புகள் கிளம்பின.

சாவுகள்
-------

சட்டங்கள் இருந்த போதிலும் வரதட்சணை சாவுகள் அதிகரித்த வண்ணம் இருந்தன. 2010ம் வருடத்தில் மட்டும், இந்தியாவில் 8,391 வரதட்சணை சாவுகள் (கொலை, தற்கொலை) காணப்பட்டன.

ஆகையால், சில திருத்தங்களைக் கொண்டு வர, மத்திய அரசு நடவடிக்கை எடுத்துள்ளது. இந்த திருத்தங்கள் ஆண்களைப் பாதுகாக்கும் விதத்திலும் இச்சட்டத்தை பெண்கள் தவறாக உபயோகிக்காமலும் இருக்க வழிவகை செய்யப்பட்டுள்ளது.

பட்டியல்
--------

இதன்படி, திருமணத்தின் போது, அன்பளிப்பாக கொடுக்கப்படும், தங்க நகைகள் மற்றும் பாத்திர பண்டங்கள் போன்ற பொருட்கள் குறித்த பட்டியல் தயாரிக்கப்பட் வேண்டும். மாப்பிள்ளை மற்றும் பெண் வீட்டார் ஆகிய இரு தரப்பினரும் கையெழுத்திட்டு, இதற்கென நியமிக்கப்படும் வரதட்சணை ஒழிப்பு அதிகாரியிடம், ஒப்படைக்க வேண்டும்.இதைச் செய்யத் தவறும்பட்சத்தில், ஆறு மாதம் முதல், ஒரு ஆண்டு வரை, சிறைத் தண்டனை வழங்கப்படும்.

தண்டனை
------

அதே நேரத்தில், வரதட்சணை கேட்டு கொடுமைப்படுத்தும் குற்றத்துக்கான சிறைத் தண்டனை, ஐந்தாண்டிலிருந்து, ஏழு ஆண்டாக உயர்த்தப்படும். வரதட்சணை தருவோருக்கான தண்டனையை, ஐந்தாண்டிலிருந்து, ஒரு ஆண்டாக குறைப்பட்டிருக்கிறது.வரதட்சணை ஒழிப்பு சட்டத்தின் கீழ் புகார் செய்யும் பெண், அதற்கான நிவாரணம் பெறவும், வழிவகை செய்யப்படும்.

புகார் செய்தல்
--------------

குற்றம் நடந்த இடம் மட்டுமல்லாது, வேறு இடத்தில் இருந்தும் புகார் செய்யலாம். பாதிக்கப்பட்ட பெண், தன் சொந்த அல்லது தற்காலிக வீட்டில் இருந்து, புகார் செய்ய அனுமதிக்கப்படும் போது, அப்பெண், தன் பெற்றோரின் வீட்டில் இருந்து கொண்டும், சுதந்திரமாக புகார் செய்யலாம். அப்பெண்ணின் பெற்றோர் மற்றும் உறவினர்களை, பாதிக்கப்பட்ட நபர்கள் ஆவார்கள் .

இந்திய தண்டனைச் சட்டம்
----------------------

2003 ல் அமைக்கப்பட்ட மலிமாத் கமிட்டி இந்திய தண்டனைச் சட்டத்தின் 498A பிரிவை மாற்ற எண்ணியது. இதனை மளிர்மன்றங்கள் எதிர்த்தன. சமுதாய ஆராய்ச்சி மையம் 6.5 சத வரதட்சணை புகார்கள் பொய்யானது என்று தெரிவித்தது.

ஆகஸ்ட் 2010 ல் உச்ச நீதிமன்றம் வரதட்சணை சட்டத்தில் மாறுதல் செய்ய இந்திய அரசாங்கத்தை கேட்டுக்கொண்டது. ஜனவரி 2012 ல் இந்திய சட்ட ஆணைக்குழு 498-A மறு ஆய்வு செய்து இதை கணிக்கும்படி(dilution) பரிந்துரை செய்தது. இச்சட்டம் குற்றம் சுமத்தப்பட்டோர் எளிதில் பிணையில் (ஜாமீனில்) வெளியே வரலாம்

மேற்கோள்கள்
-----------

1. ↑  Ramesh, Randeep (12 December 2007). "Dowry law making us the victims, says India's men's movement". *The Guardian*. Retrieved 17 November 2014.
2. ↑  "Disposal of Cases by Courts". National Crime Records Bureau, India. 2010-01-16. Retrieved2011-01-17.
3. ↑  "காப்பகப்படுத்தப்பட்ட நகல்" (PDF). 2015-05-18 அன்று மூலம் (PDF) பரணிடப்பட்டது. 2015-01-30 அன்று பார்க்கப்பட்டது.
4. ↑  Stiffer dowry law may lead to more abuse
5. ↑  A Research study on the use and misuse of Section 498A of the Indian Penal Code
6. ↑  "Amend dowry law to stop its misuse, SC tells govt". *The Times Of India*. 17 August 2010.
7. ↑  "Misuse forces a review of dowry law". Hindustan Times. 2011-02-28. Retrieved 2013-02-18.
8. ↑
**ஜான் ஈ, கான்வே** *(John E. Conway)* (பிறப்பு: 1963) ஒரு பிரித்தானிய வானியலாளர் ஆவார். இவர் சுவீடனில் உள்ள ஓன்சாலா விண்வெளி நோக்கீட்டகத்தின் இயக்குநரும் அவார்.

இவர் சுவீடன் சால்மெர்சு தொழில்நுட்ப்ப் பல்கலைக்கழகத்தில் 2010 அம் ஆண்டில் நோக்கீட்டுக் கதிர்வனியல் பேராசிரியராக பணியமர்த்தப்பட்டார்.

இவரது ஆய்வு கதிர்வீச்சுப் பால்வெளிகளிலும் கதிவீச்சுத் தொலைநோக்கிகளிலும் பயன்கொள்ளும் VLBI சார்ந்த தொழில்நுட்பத்தில் அக்கறை கொண்டுள்ளது. அலையுணர்விகளுக்கான இவரது சுருளி வடிவமைப்பு அல்மா("ALMA") எனப்படும் அதகாமா பெருமில்லிமீட்டர் அணியில் பயன்படுத்தப்பட்டது.

வானியலாளர்கள் பற்றிய 1991 ஆம் ஆண்டு தொலைநோக்கித் தொடரில் முகம்காட்டிய வானியலாளர்களில் கான்வே ஒருவராவார்.

மேற்கோள்கள்
-----------

1. ↑  "Astronomisk guldålder börjar nu". Chalmers University of Technology. 2013-12-12. 2013-12-16 அன்று பார்க்கப்பட்டது.
2. ↑  "Professors". Chalmers University of Technology. 2018-12-15 அன்று மூலம் பரணிடப்பட்டது. 2013-10-03 அன்று பார்க்கப்பட்டது.
3. ↑  "Observing Efficiency of a Strawperson Zoom Array (ALMA Memo 283)" (PDF). NRAO. 2013-10-03 அன்று பார்க்கப்பட்டது.
4. ↑  "John E. Conway". IMDb. 2013-10-03 அன்று பார்க்கப்பட்டது.
**வரதராஜ பெருமாள் கோவில்,சூளகிரி** (Varadaraja Perumal Temple, Shoolagiri) என்பது தமிழ்நாட்டின் கிருட்டிணகிரி மாவட்டம், சூளகிரியில் உள்ள பழமையான விஷ்ணு கோவில் ஆகும்.
இதன் கர்ப்பக்கிரகம் பிற்கால சோழர்களால் கட்டப்பட்டது. இகோவிலின் மண்டபம்  விஜயநகர பேரரசின் மன்னர் கிருஷ்ணதேவராயரால்  கட்டப்பட்டது. பின்னர் ஹொய்சால மன்னர்கள்,  விஜயநகர பேரரசின் நாயக்க மன்னர்களால் விரிவாக்கப்பட்டது.

விளக்கம்
--------

சூளகிரி மலை திரிசூலத்தின் வடிவில் இருப்பதால் இந்த ஊர்சூளகிரி (சூலகிரி) என்று அழைக்கப்படுகிறது.

சிறப்பு
-------

இக்கோவிலில் வரதராஜ பெருமாள் மேற்கு பார்த்துள்ளார். பெருந்தேவி மகாலட்சுமி தாயார் சன்னதி கிழக்கு நோக்கி அமைந்துள்ளது. உத்தராயண காலத்தில் (தை - ஆடி) சூரிய அஸ்தமனத்தின் போது சூரியக் கதிர்கள் பெருமாளின் காலடியில் விழுகிறது.

விழா
----

ஒவ்வொரு ஆண்டும் மே 21, வரதராஜ பெருமாள் ஜெயந்தி கொண்டாடப்படுகிறது சிறப்பு பூஜைகள், யாகம் மற்றும் கல்யாண உற்சவம் போன்றவை அச்சமயத்தில் கோவிலில் நடைபெறுகிறது.

வைகுண்ட ஏகாதசியின்போது கருடசேவை வெகு விமரிசையாக நடைபெறும்.

கோவில்நடை  காலை 6
மணி முதல் 12  மணி வரையும், மாலை 
4 மணி முதல் 8 மணி
வரையிலும் திறந்திருக்கும்.

குறிப்புகள்
-----------

1. ↑  "Vararadaraja Perumal Temple - Dinamalar".
2. ↑  "Shoolagiri Varadaraja perumal temple : Tamil".
[*தொடர்பிழந்த இணைப்பு*]
3. ↑  "Vararadaraja Perumal Temple of Shoolagiri : Tamil".
4. ↑  "Vararadaraja Perumal Temple - Shoolagiri: Temples in Krishnagiri District: Tamil".
[*தொடர்பிழந்த இணைப்பு*]
5. ↑  "Old Temples in India". 2016-03-04 அன்று மூலம் பரணிடப்பட்டது. 2017-07-23 அன்று பார்க்கப்பட்டது.
**ராணி பத்மினி** (*Rani Padmini*) என்பவர் ஒரு இந்திய திரைப்பட நடிகை ஆவார். இவர் 1980 களில் மலையாளம், தமிழ், கன்னடம், தெலுங்கு படங்களில் ஒரு முன்னணி நடிகையாக இருந்தார். இவர் தனது கவர்ச்சியான பாத்திரங்களுக்காக நன்கு அறியப்பட்டார். இவர் சங்கர்ஷதம் என்ற மலையாளப் படத்தின் மூலமாக இந்தத் துறைக்குள் நுழைந்தார். மேலும் பரங்கிமலா, சங்கர்ஷனம், ஷரம், பந்தனம், கில்லிகான்சல் ஆகிய படங்களில் குறிப்பிடத்தக்க வேடங்களில் நடித்தார்.

இவர் 1985 அக்டோபர் 15 அன்று இவரது வீட்டில், இவரையும் இவரது தாயாரையும் இவரது மூன்று ஊழியர்களால் கொலை செய்யப்பட்டார்.

தனிப்பட்ட வாழ்க்கை
------------------

இவர் தமிழ்நாட்டின், சென்னை அண்ணா நகரில் சவுத்ரி மற்றும் இந்திரகுமாரிக்கு ஒரே மகாளக பிறந்தார்.

இறப்பு
------

1986 அக்டோபர் 15 அன்று காலை, ராணி பத்மினியின் ஓட்டுநர் ஜெபராஜ், காவலாளி குட்டி எனப்படும் லட்சுமி நரசிம்மன், சமையல்காரர், விநாயகர் ஆகியோர் இவரது தாயார் இந்திரகுமாரியைத் தாக்கி கொலை செய்தார். தாயின் அலறல் சத்தம் கேட்டு, பார்க்க வந்த ராணி பத்மினியும், அவர்களால் வெட்டி கொல்லப்பட்டார். அந்த மூவரும் கைது செய்யப்பட்டு ஆயுள் தண்டனை விதிக்கப்பட்டனர். ராணி பத்மினியின் கொலையானது தமிழ்நாடு மற்றும் கேரளம் முழுவதும் அதிர்வலைகளை ஏற்படுத்தியதுடன், ராணி பத்மினியுடன் நெருங்கிய தொடர்பில் இருந்த ஒரு பெரிய மனிதரைப் பாதுகாப்பதற்காக இந்த மூன்று பேரும் கைது செய்யப்பட்டதாகக் கூறப்பட்டது.

திரைப்படவியல்
-------------

### தமிழ்

* *பட்டம் பதவி* (1981)
* *குரோதம்* (1982)
* *கடவுலுக்கு ஓரு கடிதம்* (1982)
* *அனு* (1982)
* *கனவுகள் கற்பனைகள்* (1982)
* *பக்கத்து வீட்டு ரோஜா* (1982)
* *வில்லியனூர் மாதா* (1983)
* *நிரபராதி* (1984)

குறிப்புகள்
-----------

1. ↑
2. ↑  "State Of Tamil Nadu vs Kutty @ Lakshmi Narasimhan on 10 August, 2001". Malayalam Movie Database. 11 March 2011 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் இராணி பத்மினி
* எம்.எஸ்.ஐ.யில் ராணி பத்மினி
**இராதா பாரதி** (*Radha Bharathi*) என்பவர் ஒரு இந்திய திரைப்பட இயக்குனர் ஆவார். இவர் தமிழ், கன்னட மொழி படங்களில் பணியாற்றியுள்ளார். 1990 களின் முற்பகுதியில் இவர் சுறுசுறுப்பாக இருந்தார் மேலும் பிரசாந்த் நடித்த இரண்டு பெரிய படங்களில் பணியாற்றினார், பின்னர் சில குறைந்த செலவில் தயாரான படங்களில் பணியாற்றினார்.

தொழில்
------

இராதா பாரதி *வைகாசி பொறந்தாச்சு* (1990) படத்தில் இயக்குநராக அறிமுகமானார் மேலும் 1990 களின் முற்பகுதியில் கிராமத்தை மையமாகக் கொண்ட அதிரடித் திரைப்படங்களில் பணிபுரிந்தார். பின்னர் இவர் இயக்குனராக இருப்பதை விட திரைப்பட எழுத்து, கதை எழுத்தாளராக படங்களில் பணியாற்றினார். முன்னதாக பிரசாந்துடன் இன்னொரு படமாக *கிழக்கே வரும் பாட்டு* (1993) படத்தை உருவாக்கினார். 2000 ஆம் ஆண்டில் சேசாத்ரியுடன் இணைந்து கன்னட திரைப்படமான யஜமனாவை உருவாக்குவதன் மூலம் மீண்டும் வெளிவந்தார். பின்னர் காற்றுள்ளவரை (2005) என்ற படத்தை ஜெய் ஆகாஷ் நடிப்பில் இயக்கினார்.  

புதுமுகங்களைக் கொண்ட நகைச்சுவை பொழுதுபோக்கு படமான *நண்பர்கள் நற்பணி மன்றம்* (2015) படத்தின் மூலம் இராதா பாரதி தமிழ் படங்களுக்கு மீண்டும் வந்தார், இது மே 2015 இல் குறைந்த விளம்பரத்துடன் வெளிவந்தது.

திரைப்படவியல்
-------------

இயக்குனர்

| ஆண்டு | படம் | குறிப்புகள் |
| --- | --- | --- |
| 1990 | *வைகாசி பொறந்தாச்சு* |  |
| 1991 | *வைதேகி வந்தாச்சு* |  |
| 1993 | *அக்கரைச் சீமையிலே* |  |
| 1993 | *கிழக்கே வரும் பாட்டு* |  |
| 2000 | *யஜமனா* | கன்னட படம் |
| 2005 | *காற்றுள்ளவரை* |  |
| 2015 | *நண்பர்கள் நற்பணி மன்றம்* |  |

எழுத்தாளர்
* *தங்கத்தின் தங்கம்* (1990)
* *பெரிய இடத்து பிள்ளை* (1990)

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2019-02-10 அன்று மூலம் பரணிடப்பட்டது. 2021-04-04 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-04-04 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் இராதா பாரதி
**அயனித் திரவங்கள்** (*ionic liquid*) எனப்படுபவை திரவ நிலையில் உள்ள உப்புகள் ஆகும். அடிப்படையில் இவை 'உருகுநிலை உப்பு'களிலிருந்து மாறுபட்டவை. பொதுவான வரையறையின்படி நீரின் கொதிநிலைக்குக் கீழே (<100 °C) திரவ நிலையில் இருக்கும் உப்புகள் அயனித் திரவங்கள் என்று பகுக்கப்படுகின்றன. சாதாரண திரவங்களைப் போலன்றி அயனித் திரவத்தில் பெயருக்கேற்றாற்போல் பெரும்பாலும் அயனிகளே இருக்கும்.

அயனித் திரவங்கள் கரைப்பான்களாகவும், மின் பகுளியாகவும் பயன்படக் கூடியவை. நாம் அன்றாடம் பயன்படுத்தும் சோடியம் குளோரைடு உப்பு 801 °C வெப்ப நிலையை அடையும் போது வெறும் சோடியம் (Na+) மற்றும் குளோரைடு (Cl-) அயனிகளைக் கொண்ட ஒரு அயனித் திரவமாக மாறுகிறது. அயனித் திரவங்களோ 100 °C-க்கும் குறைவான வெப்ப நிலையிலேயே இந்தத் தன்மையை அடைந்து விடுகின்றன. எடுத்துக்காட்டாக, 1-எத்தில்-3-மெத்தில் இமிடசோலியம் (EMIM) நேர் அயனிகள் மற்றும் குளோரைடு (Cl-) அல்லது புரோமைடு (Br-) போன்ற எதிர் அயனிகளக் கொண்ட சேர்மங்கள் −21 °C வெப்ப நிலையிலேயே உருகி விடுபவை. இத்தகைய அயனித் திரவங்கள் எளிதில் ஆவியாகாமல் வெப்பத்துக்கு எதிரான நிலைத்தன்மை மிகுந்து காணப்படுகின்றன.

மேற்கோள்கள்
-----------

1. ↑  D. R. MacFarlane, J. Golding, S. Forsyth, M. Forsyth and G. B. Deacon (2001). "Low viscosity ionic liquids based on organic salts of the dicyanamide anion". Chem. Commun. (16): 1430. doi:10.1039/b103064g.
**இராஜமல்ல தேவராயன்- I** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் குணதுத்தும ராயனின் தம்பிஎன்கிறது கொங்கு தேச ராஜாக்கள் கையேட்டுப் பிரதி. இவரே கொங்கு தேச அரசர்களில் கங்க வம்சத்தின் கடைசி அரசன், இவனுக்குப் பிறகு சோழ வம்சத்து ஆதித்திய வர்மன் கொங்கு தேசத்தை ஆண்டான்.

இரு தலைநகரம்
------------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டும், விஜயஸ்கந்தபுரத்தையும் தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும் அறியமுடிகிறது.

ஸ்ரீ ரெங்கபுரம்
---------------

இவன் ஆட்சிகாலத்தில் உபய காவேரி மத்தியில் அமைந்த திட்டில் **இரங்க நாயகருக்கு** கோவில் கட்டி, பிரகாரமும் கட்டி, இந்தப் பகுதிக்கு ஸ்ரீ ரெங்கபுரம்|ஸ்ரீ ரெங்கபுரம் ( தற்போதைய சிறீரங்கப்பட்டணம் அரங்கநாதசுவாமி கோயில்)எனப் பெயரிட்டான்.

இதையும் பார்க்கவும்
-------------------

* சிறீரங்கப்பட்டணம் அரங்கநாதசுவாமி கோயில்

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-108)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-109)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
**இராணி பல்பீர் கவுர்** (*Rani Balbir Kaur*) என்பவர் இந்தியாவில் வாழும் ஒரு பஞ்சாபி நாடக ஆளுமை ஆவார்.
பஞ்சாபி நாடகத்தின் முதல் பெண் இயக்குனர்களில் ஒருவரான கவுர், 1972-ல் தனது நாடக வாழ்க்கையைத் தொடங்கினார். இதன் பின்னர் பஞ்சாபி நெறிமுறைகளை மேடையில் நாடகமாகக் கொண்டு வருவதில் முக்கிய பங்கு வகித்தார். சூபி காவியங்களை முழு நீள நாடகங்களாக மறுகட்டமைத்த முதல் நபர் கவுர் ஆவார். மகாராஜா ரஞ்சித் சிங்கின் கடைசி அரசியான இராணி ஜிந்தன் என்ற கதாபாத்திரத்தில் அமெரிக்காவின் பிராட்வேயில் நடித்த முதல் பஞ்சாபி நடிகையும் இவரே ஆவார். ஹயவதன், ஆன்டிகோன், சாஹிபன், ராணி ஜிந்தன், காசி ராம் கோட்வால், மஹியா மேரா தானேதர் மற்றும் வக்த் நே கியா க்யா ஹசின் சிதும் ஆகியவற்றில் இவரது அற்புதமான நடிப்பு வெளிப்பட்டது.

குருநானக் நாடகம்
----------------

குருநானக்கின் பயணங்களை, பாரம்பரியத்தால் ஈர்க்கப்பட்ட மேரே நானக்குடன், மக்களை ஈர்க்கும் வகையில் காணொலி காட்சியாக வழங்கினார். பிரபல நாடக நடிகரும், இயக்குநருமான கவுருடன் இணைந்து இதனை குருநானக்கின் 550வது பிறந்தநாளை முன்னிட்டு, பிடிசி அலைவரிசையில் வழங்கினார். இதனை யூடியூப்பிலும் காணலாம்.

விருதுகள்
---------

2015-ல், இராணி பல்பீர் கவுர் சங்கீத நாடக அகாதமி விருதுக்கு தேர்ந்தெடுக்கப்பட்டார்.

மேற்கோள்கள்
-----------

1. ↑  "Sangeet Natak Akademi Award for Rani Balbir Kaur, Pammi Bai" (in en). *hindustantimes.com/*. 2016-04-25. .
2. ↑  "Sangeet Natak Akademi Award for Rani Balbir Kaur, Pammi Bai". *Hindustan Times* (ஆங்கிலம்). 2016-04-25. 2023-02-19 அன்று பார்க்கப்பட்டது.
3. ↑  "Mere Nanak is theatre actor and director Rani Balbir Kaur's tribute to Guru Nanak". *The Indian Express* (ஆங்கிலம்). 2019-11-10. 2023-02-18 அன்று பார்க்கப்பட்டது.
**திருக்கண்ணபுரம் விஜயராகவன்** (*Tirukkannapuram Vijayaraghavan*; 30 நவம்பர் 1902 – 20 ஏப்ரல் 1955) சென்னையைச் சேர்ந்த ஓர் இந்தியக் கணிதவியலாளர் ஆவார். 1920களின் மத்தியில் இவர் ஆக்சுபோர்டு சென்றபோது ஜி. எச். ஹார்டியுடன் பிசோட்டு-விசயராகவன் எண்கள் குறித்து ஆராய்ந்துள்ளார். 1934 ஆம் ஆண்டில் இந்திய அறிவியல் சங்கத்தின் ஆய்வாளராக தேர்ந்தெடுக்கப்பட்டார்.

விசயராகவன் சமயப்பேருரைகள் நிகழ்த்தி வந்த திருக்கண்ணபுரம் பட்டப்ப சுவாமியின் மகனாவார். வடமொழியிலும் தமிழ்மொழியிலும் நல்லப் புலமை பெற்றிருந்தார். அலிகர் முசுலிம் பல்கலைக்கழகத்தில் ஆந்த்ரே வெய்லுடன் பணியாற்றி உள்ளார். வெய்ல் அலிகர் பல்கலைக்கழகத்திலிருந்து வெளியேற்றப்பட்டதற்கு எதிர்ப்பு தெரிவித்து விலகிய விசயராகவன் பின்னர் தாக்கா பல்கலைக்கழகத்தில் சேர்ந்தார்.

விசயராகவன் கீழ்காணும் உட்பொதிவு படிமூலங்களுக்கான ஹெர்ஷ்பெல்டின் தேற்றத்தின் சிறப்பு வகையை நிரூபித்தார்:

{\displaystyle {\overline {\lim }}(\log a\_{n})/2^{n}<+\infty } என இருந்தால், இருந்தால் மட்டுமே,
{\displaystyle {\sqrt {a\_{1}+{\sqrt {a\_{2}+{\sqrt {a\_{3}+{\sqrt {a\_{4}+\cdots }}}}}}}}} ஒருங்கும்.

மேற்கோள்கள்
-----------

1. ↑  M.S. Raghunathan, Artless innocents and ivory-tower sophisticates: Some personalities on the Indian mathematical scene.
2. ↑  இராமானுசன், எஸ். Collected Papers of Srinivasa Ramanujan (Ed. G. H. Hardy, P. V. S. Aiyar, and B. M. Wilson). Providence, RI: American Mathematical Society (2000), p. 348.
வெப்பநிலைக்கும் கனவளவிற்கும் இடையிலான தொடர்பினை விளக்கும் இயங்குபடம்.
**சார்லசின் விதி** (**கனவளவு விதி** என்றும் அறியப்படுகிறது) ஒரு பரிசோதனை வாயு விதி ஆகும். இது வாயுக்களை வெப்பமாக்கும் போது எவ்வாறு விரிவடைய முனைகின்றன என்பதை விளக்குகிறது.

சார்லசின் விதியினைப் பற்றிய தற்காலத்தைய கூற்று:

> 
> நிலையான அமுக்கத்தில் குறித்த திணிவு வாயுவின் கனவளவானது, தனிவெப்பநிலை அளவுகோல் வெப்பநிலையின் அதே காரணியினால் அதிகரிக்கும் அல்லது குறைவடையும் (அதாவது வெப்பநிலை அதிகரிப்பிற்கேற்ப வாயு விரிவடையும்).
> 
> 
> 

இது பின்வருமாறு எழுதப்படலாம்:

{\displaystyle V\propto T\,}
இங்கு *V* என்பது வாயுவின் கனவளவு; *T* என்பது தனிவெப்பநிலை. இவ்விதியினை பின்வருமாறும் வெளிப்படுத்தலாம்:

{\displaystyle {\frac {V\_{1}}{T\_{1}}}={\frac {V\_{2}}{T\_{2}}}\qquad \mathrm {or} \qquad {\frac {V\_{2}}{V\_{1}}}={\frac {T\_{2}}{T\_{1}}}\qquad \mathrm {or} \qquad V\_{1}T\_{2}=V\_{2}T\_{1}.}
இச்சமன்பாடானது தனிவெப்பநிலை அதிகரிக்கும் போது அதற்கு நேர்விகித சமனாக வாயுவின் கனவளவும் அதிகரிக்கும் என்பதைக் காட்டுகிறது.

மேற்கோள்களும் குறிப்புக்களும்
-----------------------------

1. ↑  Fullick, P. (1994), *Physics*, Heinemann, pp. 141–42, ISBN 0-435-57078-1.
**இராணி முத்து வீராயி நாச்சியார்**  என்பவர் இராமநாதபுரம் ஜமீனின் ஜமீன்தாரினி ஆவார். இவர் விஜயரகுநாத இராமசாமி சேதுபதிக்கு அடுத்த ஜமீன்தாரினியான பொறுப்பேற்றவர் ஆவார். இவர் விஜயரகுநாத இராமசாமி சேதுபதியின் சகோதரி ஆவார்.

வாரிசாக நியமிக்கப்படுதல்
------------------------

விஜய இராமசாமி சேதுபதி கி.பி. 1830இல் இறப்பதற்கு முன்னர் தமது சகோதரியும் சுவீகாரத் தாயாருமான முத்து வீராயி நாச்சியாரைத் தமது வாரிசாக நியமித்தார். இதனைச் சுட்டிக்காட்டி இராணி முத்து வீராயி நாச்சியார் விடுத்த வேண்டுதலுக்கிணங்க மதுரைச் சீமை கலெக்டர் விவேஷிங் ஜமீன்தாரியை இவரிடம் ஒப்படைக்கப் பரிந்துரை செய்தார். அதனை ஏற்றுக்கொண்ட கும்பெனித் தலைமை இராமநாதபுரம், ஜமீன்தாரியை இராணி முத்து வீராயி நாச்சியாரிடம் ஒப்படைக்க உத்தரவிட்டது.

வாழ்கைக் குறிப்பு
-----------------

இராணி முத்து வீராயி நாச்சியார் திறமையாக சமஸ்தான மேலாளரான இஸ்மாயில் சாகிபுடன் இணைந்து சமஸ்தான அலுவல்களைத் திறம்பட ஆற்றினார். பல ஆண்டுகளாகப் பற்றாக்குறையினால் அவதிப்பட்டு வந்த சமஸ்தானம் நிதி வசதியுடன் கூடியதாக மேம்பட்டது. இந்நிலையில் மறைந்த விஜயரகுநாத இராமசாமி சேதுபதியின் விதவை மனைவியான பர்வதவர்த்தனி நாச்சியாரும் வேறு சிலரும் இராணி முத்து வீராயி நாச்சியாருக்கு எதிராகப் பல வழக்குகளைத் தொடர்ந்தனர். இதேசமயம் எட்டையபுரம் பாளையக்காரர் இராமநாதபுரம் சமஸ்தானத்தின் தெற்கு எல்லையில் பல ஆக்கிரமிப்புகளைச் செய்து வந்தார். இவையனைத்தையும் இராணி முத்து வீராயி நாச்சியார் உரியவர்களின் ஆலோசனையோடு சமாளித்துவந்தார்.

இந்த முறண்பாடுகளால் இராணி முத்து வீராயி நாச்சியாருக்கும் விதவை இராணியான பர்வதவர்த்தனிக்கும் உறவுகள் சீர் கெட்டன. இறுதியில் இராணியின் மாமியாரான முத்து வீராயி நாச்சியாரும் பர்வதவர்த்தனி நாச்சியாரும் சமரச உடன்பாட்டினைச் செய்துகொண்டனர். அதன்படி இராஜசிங்க மங்கலம் வட்டகையில் உள்ள பிடாரனேந்தல் பகுதிக்கு இராணி முத்து வீராயி நாச்சியாரைச் உட்பிரிவு ஜமீன்தாரினியாகச் செய்யப்பட்டதுடன் இராமநாதபுரம் அரண்மனை வளாகத்தில் சர்வ சுதந்திரத்துடன் வசிப்பதற்கான உரிமையும் வழங்கப் பெற்று மாதந்தோறும் ரூ. 1000 ஐ இராமநாதபுரம் சமஸ்தானக் கருவூலத்திலிருந்து பெற்றுக் கொள்வதற்கும் இராணி பர்வதவர்த்தனி நாச்சியார் ஒப்புதல் அளித்தார். மேலும் ஏற்கனவே முத்து வீராயி நாச்சியார் சுவீகாரப் புத்திரனாக ஏற்றுக் கொண்டிருந்த சிவசாமி சேதுபதியை இராமநாதபுரம் பட்டத்திற்கு உரிமை கோருவது இல்லை என ராணி முத்து வீராயி நாச்சியார் இணக்கம் தெரிவித்தார். இது நடந்தது 29. மார்ச் 1850 இல். இந்த உடன்பாட்டைச் செய்து கொள்வதற்கு முன்னர் இராணி பர்வதவர்த்தனி நாச்சியார் சிவஞானத்தேவரின் மகனும் புதுமடம் கிராமத்தில் உள்ள தனது தங்கை வீராயியின் மகனுமான முத்து இராமலிங்கத்தை 24. மே 1847இல் தனது வாரிசாக ஏற்றிருந்தார்.

மேற்கோள்கள்
-----------

1. ↑  IV இராணி முத்து வீராயி நாச்சியார் மற்றும்
V ராணி சேது பர்வதவர்த்தனி நாச்சியார் (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 97-99. .
**இந்தியாவுக்குக் கற்றுக்கொடுங்கள் (Teach For India)** என்பது ஒரு இலாப நோக்கற்ற அமைப்பாகும். இது டீச் ஃபார் ஆல் என்ற வலைப்பின்னலின் ஒரு பகுதியாகும்.  குறைந்த வருமானம் கொண்ட பள்ளிகளில் கல்லூரியில் பயின்ற பட்டதாரிகள் மற்றும் பணிபுரியும் நிபுணர்களை இண்டு ஆண்டுகளுக்கு முழுநேர ஆசிரியர்களாக பணியாற்ற இந்த நிறுவனம் நியமிக்கிறது.  இந்தியாவில் கல்வி ஏற்றத்தாழ்வு பிரச்சினையை முடிவுக்குக் கொண்டு வந்து அனைத்து குழந்தைகளுக்கும் சிறந்த கல்வியை வழங்க இந்த அமைப்பு செயபட்டு வருகிறது.

அமைப்பு
-------

305 பள்ளிகளில் இந்தியாவுக்குக் கற்றுக்கொடுங்கள் என்ற அமைப்பு செயல்பட்டு வருகிறது. மும்பை, புனே, புது தில்லி, சென்னை, அகமதாபாத், பெங்களூரு மற்றும் ஐதராபாத் ஆகிய இந்தியாவின் ஏழு நகரங்களில் சுமார் 38000 மாணவர்கள் பலன் அடையும் வகையில் இது செயல்பட்டுவருகிறது.  இந்தியாவுக்குக் கற்றுக்கொடுங்கள் என்ற அமைப்பு என்ற இந்த அமைப்பு 2008இல் தொடங்கப்பட்டது. சாகீன் மிஸ்திரி என்பவர், திறமையான ஆசிரியர்களை இம்முறைக்கு உட்படுத்துவதன் மூலம் இந்திய கல்வித் துறையில் முறையான மாற்றத்தைக் கொண்டுவர விரும்பினார்.   இந்த குழு அமெரிக்காவுக்குக் கற்றுக்கொடுங்கள் என்ற அமைப்பின் தலைமை நிர்வாக அதிகாரியும், அதன் நிறுவனருமான வெண்டி கோப் என்பவரைச் சந்தித்தும், மெக்கின்சி ஆய்வினை கருத்தில் கொண்டும், இந்தியாவில் மாற்றத்திற்கான கோட்பாட்டை கற்பிக்கத் தொடங்கியது.

குறிப்புகள்
-----------

1. ↑  "Teach For All". *teachforall.org*. 8 June 2017 அன்று மூலம் பரணிடப்பட்டது. 19 April 2016 அன்று பார்க்கப்பட்டது.
2. ↑  "Home | TeachforIndia". *www.teachforindia.org*. 2016-08-19 அன்று பார்க்கப்பட்டது.
3. ↑  "Invest in teacher training for better quality of education: TFI chairperson". 2018-07-29.. பார்த்த நாள்: 2018-09-30.
4. ↑  "Teach For India now reaches Kolkata".. பார்த்த நாள்: 2018-09-30.
5. ↑  "The Crisis | TeachforIndia". *www.teachforindia.org*. 2016-08-23 அன்று மூலம் பரணிடப்பட்டது. 2016-08-19 அன்று பார்க்கப்பட்டது.
6. ↑  "Archived copy". 2012-03-11 அன்று மூலம் பரணிடப்பட்டது. 2012-03-02 அன்று பார்க்கப்பட்டது.CS1 maint: archived copy as title (link)
7. ↑  Karambelkar, Maitreyee (26 May 2010). "A lesson in combining education and entrepreneurship" – The Hindu வழியாக.
8. ↑  "Education should focus on overall devpt of children: Mistri". 24 May 2010.
**96** என்பது 2018 ஆம் ஆண்டு வெளியான ஓர் காதல் திரைப்படம் ஆகும். இத்திரைப்படத்தில் விஜய் சேதுபதி மற்றும் திரிசா முக்கியக் கதாப்பாத்திரத்தில் நடித்திருந்தனர். இத்திரைப்படம் சி. பிரேம் குமார் எழுதி, இயக்க நந்தகோபாலால் தயாரிக்கப்பட்டது. கோவிந்மேனனின் இசையமைப்பு மற்றும் சண்முக சுந்தரம் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 04, 2018 அன்று வெளியானது.

நடிகர்கள்
---------

* விஜய் சேதுபதி - கே. இராமச்சந்திரன் (இராம்)
* திரிசா - ஜானகி தேவி (ஜானு)
* வர்சா பொல்லம்மா - பிரபா
* ஆதித்யா பாஸ்கர் - பள்ளி மாணவன் இராம்
* கௌரி ஜி கிசான் - பள்ளி மாணவி ஜானு
* தேவதர்சினி - சுபாசினி
* சனகராஜ் - வாட்ச்மேன்
* பகவதி பெருமாள் - முரளி
* முருகதாஸ் - சதீஸ்
* நியாதி கடம்பி - பள்ளி மாணவி சுபாசினி
* சியாம் பிரசாத்
* கௌதம் ராஜ் -இளம் வயது (சதீஷ் பள்ளி மாணவன்)

கதைச் சுருக்கம்
---------------

1996 ஆம் ஆண்டு 10 ஆம் வகுப்பு ஒன்றாக பள்ளியில் படித்த ராமச்சந்திரன் (விஜய் சேதுபதி) மற்றும் ஜானகி தேவி (திரிசா) ஆகியோர் காதலர்களாக இருந்தனர். குடும்பப் பிரச்சினைகள் காரணமாக 10ஆம் வகுப்புக்குப் பிறகு ராம் பள்ளியை விட்டுவிட்டு, தனது குடும்பத்துடன் சென்னைக்குச் சென்றுவிடுகிறார். அதன்பிறகு அவர்கள் மீண்டும் சந்திக்க முடியாமல் போகிறது. ஒரு பயண புகைப்படக்காரராகும் ராம் 22 ஆண்டுகளுக்கு பின்னர், ராம் தனது சொந்த ஊரான தஞ்சாவூருக்கு தனது சிறு பருவத்தில் இருந்து எல்லா இடங்களையும் பார்க்கவும், தனது பள்ளித் தோழர்களுடன் தொடர்பு கொள்ளவும் செல்கிறார். மேலும் அவர்கள் இரண்டு மாதங்கள் கழித்து சென்னையில் ஒருவரையொருவர் சந்திக்க ஏற்பாடு செய்கிறார்கள். ராம் ஆச்சரியப்படும்படியாக, ஜானு சிங்கப்பூரிலிருந்து திரும்பிய பின்பு '96 ஆம் ஆண்டு பள்ளியில் படித்த மாணவர்களின் மறு சந்திப்பில் கலந்துக் கொள்கிறார். ராம் மற்றும் ஜானு 22 ஆண்டுகளுக்கு பிறகு மீண்டும் சந்திக்கின்றனர். அதன் பின்னர் இவர்கள் இருவரும் இணைகிறார்களா? இல்லையா? என்பதே இப்படத்தின் கதையாகும்.

வெளியீடு
--------

இப்படத்தின் முன்னோட்டமானது ஆகஸ்ட் 24, 2018 அன்று வெளியானது. பின்பு இத்திரைப்படம் அக்டோபர் 04, 2018 அன்று வெளியானது.

மேற்கோள்கள்
-----------

1. ↑  "ரசிகர்களிடம் பெரும் வரவேற்பை பெற்றுள்ள '96' திரைப்படம்". நியூஸ் 18 தமிழ்
2. ↑  "96' திரைப்படம் வெளியீடு - ரூ.1.50 கோடி விவகாரம் - விஷால் முடிவு".தினத்தந்தி (அக்டோபர் 06, 2018)
மொழியை எழுதப் பயன்படுவது எழுத்து. இந்த எழுத்துகளால் எழுதப்பட்ட மொழியில் குறிப்பிட்ட சில எழுத்துகள் மொழியில் சார்ந்திருக்கும் இடத்தால் ஒலிக்கும் மாத்திரை குன்றும். செய்யுளில் மாத்திரை குன்றும் இடங்களில் சில எழுத்துகள் கூட்டியும் எழுதப்படும்.

இப்படிச் சார்பால் தன் இயல்புத்தன்மை மாறும் எழுத்துகளை முன்னோர் **சார்பெழுத்து** என்றனர். இப்படிச் சார்பெழுத்து என்னும் பாகுபாட்டைத் தொல்காப்பியர் குறிப்பிட்டுவிட்டதால் நன்னூல் சார்பல்லா எழுத்துகளை முதலெழுத்து எனக் குறிப்பிட்டுத் தெளிவுபடுத்தியது.

"சார்ந்து வரின் அல்லது தமக்கு இயல்பு இல் எனத் தேர்ந்து வெளிப்படுத்த ஏனை மூன்று" என்று தொல்காப்பியர் இதனை விளக்குகிறார். (பிறப்பியல்)

**தாய்தந்தையரைச் சார்ந்து குழந்தை வாழ்வது போல இந்தச் சார்பெழுத்துகள் உயிரெழுத்துகளையும், மெய்யெழுத்துகளையும் சார்ந்து வாழும்.**

உயிரெழுத்துகள் 12, மெய்யெழுத்துகள் 18, ஆகமொத்தம் 30 எழுத்துகள் முதல்-எழுத்துகள். 
கி.மு. ஐந்தாம் நூற்றாண்டில் தோன்றிய தொல்காப்பியம் சார்பெழுத்துகள் மூன்று என்கிறது.. அவை குற்றியலிகரம், குற்றியலுகரம், ஆய்தம் என்பன.

ஏறத்தாழ 1700 ஆண்டுகளுக்குப் பின்னர்த் தோன்றிய நன்னூல் சார்பழுத்துகள் 10 வகை  எனக் காட்டுகிறது. இந்த 10 என்னும் பாகுபாட்டுக்குத் தொல்காப்பியத்தில் தோற்றுவாய் உள்ளது. அவற்றை இப்பட்டியலில் காணலாம்.

| நன்னூல் | தொல்காப்பியம நூற்பா | தொல்காப்பிய நூற்பா வரிசை எண் |
| --- | --- | --- |
| உயிர்மெய் | உயிர்மெய் அல்லன மொழிமுதல் ஆகா | 1-2-27 |
| ஆய்தம் | தொல்காப்பியர் காட்டிய மூன்றில் ஒன்று | - |
| உயிரளபெடை | குற்றிசை மொழிவயின் நின்றிசை நிறைக்கும் நெட்டெழுத்து இம்பர் ஒத்த குற்றெழுத்தே | 1-2-7 |
| ஒற்றளபெடை | - | - |
| குற்றியலிகரம் | தொல்காப்பியர் காட்டிய மூன்றில் ஒன்று | - |
| குற்றியலுகரம் | தொல்காப்பியர் காட்டிய மூன்றில் ஒன்று | - |
| ஐகாரக் குறுக்கம் | - | - |
| ஔகாரக் குறுக்கம் | - | - |
| மகரக் குறுக்கம் | வகரம் மிசையும் மகரம் குறுகும் | 1-8-25 |
| ஆய்தக் குறுக்கம் | ஆய்தம் அஃகும் | 1-2-7 |

12-ஆம் நூற்றாண்டில் தோன்றிய நேமிநாதம் தொல்காப்பியர் வழியில் சார்பெழுத்துகள் 3 எனக் காட்டிச் செல்கிறது. 13-ஆம் நூற்றாண்டில் தோன்றிய நன்னூல் சார்பெழுத்துகள் 10 என்கிறது. நன்னூலுக்குப் பின்னர்த் தோன்றிய பிரயோக விவேகம், இலக்கணக் கொத்து ஆகிய நூல்கள் நன்னூலை வழிமொழிகின்றன.

உயிர்மெய் 

க்+அ=க தொடக்கத்தன
ஆய்தம் 

எஃகு தொடக்கத்தன முற்றாய்தம்
உயிரளபெடை 

கெடுப்பதூஉம் கெட்டார்க்குச் சார்வாய் மற்று ஆங்கே எடுப்பதூஉம் எல்லாம் மழை தொடக்கத்தன
ஒற்றளபெடை 

கண்ண் தண்ண் எனக் கண்டும் கேட்டும் தொடக்கத்தன
குற்றியலிகரம் 

நாகு+யாது=நாகியாது தொடக்கத்தன
குற்றியலுகரம் 

நாகு அன்று தொடக்கத்தன
ஐகாரக் குறுக்கம் 

ஐப்பசி, வலையன், குவளை
ஔகாரக் குறுக்கம் 

ஔவை என்பதை அவ்வை என ஒலிக்கும்போது ஔகாரக்குறுக்கம்
மகரக் குறுக்கம் 

வரும்வருவாய்
ஆய்தக் குறுக்கம் 

அஃகடிய (அவை கடிய)
Written by Kite Tv Networks Private Limited 

Kite Tv Networks Private Limited -  பரணிடப்பட்டது 2021-12-19 at the வந்தவழி இயந்திரம்

© 2021Kite Tv Networks Private Limited

அடிக்குறிப்புகள்
----------------

1. ↑  உயிர்மெய் ஆய்தம் உயிரளபு ஒற்றளபு  

அஃகிய இஉ ஐஒள மஃகான்  
 தனிநிலை பத்தும் சார்பெழுத் தாகும். - நன்னூல் 60
2. ↑  உயிர்மெய் இரட்டுநூற் றெட்டுஉயர் ஆய்தம்   

எட்டுஉயிர் அளபுஎழு மூன்றுஒற் றளபெடை  

ஆறேழ அஃகும் இம்முப் பானேழ்  

உகரம் ஆறாறு ஐகான் மூன்றே  

ஒளகான் ஒன்றே மஃகான் மூன்றே  

ஆய்தம் இரண்டொடு சார்பெழுத் உறுவிரி  

ஒன்றொழி முந்நூற் றெழுபா னென்ப.- நன்னூல் 61

வெளிப் பார்வை
-------------

* சார்பெழுத்து பிறத்தல்